Lejligheden er fantastisk. Så enkelt kan det siges. Vi var forsinkede på vej til Madrid og ankom ud på natten. Trods dette blev vi meget fint modtaget af Lola's bror.

Lejligheden er virkelig smagfuldt indrettet og man føler sig straks hjemme i den. Vi gjorde stor brug af køkkenet, hvilket fungerede fint. Men gider du ikke selv lave mad, er der massevis af restauranter i nabolaget.

Lejligheden ligger i en stille gade, så du oplever ikke megen gadestøj. Omvendt er du kun 5 min. fra en metrostation og 20 min. til fods fra det centrale Madrid.

En suveræn oplevelse.